GNU Free Documentation License (GFDL), različica 1.1

Urejanje vsebine sporočilc
Pierre-Yves Luyten
2011
Aurimas Cernius
2011

# Urejanje sporočilc

Po ustvarjanju novega sporočilca se bo pojavilo novo okno z naslovom "Novo sporočilce N". Na vrhu sporočilca je orodna vrstica z več gumbi in besedilom. Neposredno pod to orodno vrstico je področje vsebine sporočilca.

# Okno Novo sporočilce

Novo sporočilce Gnote

Okno sporočilca Gnote.

Sporočilce lahko uredite s klikom na področje vsebino in uporabite tipkovnico za dodajanje in odstranjevanje vsebine. Prva vrstica je naslov sporočilca. Privzeto je v njem besedilo "Novo sporočilce N". Naslov lahko spremenite s klikom na področje vsebine v prvi vrstici in z uporabo tipkovnice za spremembo naslova. Privzeto je žarišče ob ustvarjanju novega sporočilca na področju vsebine, zato lahko nemudoma začnete z urejanjem sporočilca.

Oblikovanje besedila v sporočilcih lahko izvedete z gumbom Besedilo. Gumb Besedilo bo prikazal meni z več možnostmi med katerimi lahko izberete. Sledi razlaga vsake od možnosti.

# Razveljavi

Podporo za “Razveljavi“ v Gnote dobite skozi ta predmet menija. Zmožnost razveljavi vam omogoča povrnitev predhodnih sprememb sporočilc, ki ste jih naredili med trenutno sejo. Za razveljavitev vaše zadnje spremembe s tipkovnico uporabite tipkovno bližnjico Ctrl Z.

# Uveljavi

Zmožnost “Uveljavi“ se uporablja za povrnitev sprememb, ki so bile odstranjene z zmožnostjo “Razveljavi“. Za uveljavitev vaše zadnje spremembe s tipkovnico uporabite tipkovno bližnjico Shift Ctrl Z.

# Krepko

Za krepko besedilo v sporočilcu najprej izberite besedilo, ki ga želite spremeniti. Nato izberite možnost Krepko iz menija Besedilo. Po izbiri besedila lahko uporabite tudi tipkovno bližnjico Ctrl B.

# Ležeče

Za ležeče besedilo v sporočilcu najprej izberite besedilo, ki ga želite spremeniti. Nato izberite možnost Ležeče iz menija Besedilo. Po izbiri besedila lahko uporabite tudi tipkovno bližnjico Ctrl I.

# Prečrtano

Slog prečrtaj bo skozi izbrano besedilo postavil črto. Za dodajanje prečrtanja izberite besedilo in nato izberite možnost Prečrtaj iz menija Besedilo. Po izbiri besedila lahko uporabite tudi tipkovno bližnjico Ctrl S.

# Poudarjeno

Slog poudarjanje bo okoli izbranega besedila nastavil rumeno ozadje. Za dodajanje poudarjanja izberite besedilo in izberite možnost Poudari iz menija Besedilo Za poudarjanje lahko tudi izberete besedilo in uporabite tipkovno bližnjico Ctrl H.

# Velikost pisave

V tem delu menija so štiri možnosti: majhna, običajna, velika in ogromna. Vsaka od teh možnosti predstavlja velikost pisave za uporabo za izbrano besedilo v sporočilcu. Za spremembo velikosti pisave izberite besedilo in nato izberite eno od možnosti Majhna, Običajna, Velika, Ogromna iz menija Besedilo.

# Vrstične oznake

Izberite možnost Vrstični seznami iz menija Besedilo za začetek ali končanje vrstičnega seznama. V primeru da je kazalec na vrstičnem seznamu, bosta omogočeni možnosti Povečaj zamik ali Zmanjšaj zamik.

Ko je kazalec v vrstici vrstičnega seznama, izberite možnost Povečaj zamik za zamik trenutne vrstice desno ali Zmanjšaj zamik za zamik trenutne vrstice levo.

Za več podrobnosti o vrstičnih oznakah si oglejte .

# Najdi v tem sporočilcu

Uporabite to za iskanje besedila v trenutnem sporočilcu. Majhna vrstica iskanja se bo pojavila na dnu sporočilca. Za odprtje vrstice iskanja s tipkovnico uporabite običajno tipkovno bližnjico Ctrl F. Vnesite besedilo za iskanje. Po vnosu besedila, bodo zadetki poudarjeni. Kliknite Naslednji za poudarjanje naslednjega in Predhodni za poudarjanje predhodnega zadetka. Za zaprtje vrstice iskanja kliknite X (gumb Zapri) daleč levo ali pritisnite tipko Esc.

# Vsebina bogatega sporočilca